27-01-2021 | 19:52hs\nL'alcaldessa, metgessa de professió, col·labora de forma continuada i desinteressada com a personal sanitari al geriàtric des de fa anys\nL'alcaldessa de Tossa, Imma Colom, metgessa de professió, ha convocat a petició de l'oposició un ple extraordinari per demà dijous a les 11:00h. per explicar per què ja s'ha vacunat de la Covid-19. Des de l'oposició han criticat aquesta vacunació i han demanat que es reprovi l'alcaldessa.\n"Em critiquen un comportament insolidari quan solidàriament faig atencions al geriàtric cada vegada que m'ho demanen, i ho continuaré fent perquè els nostres avis es mereixen el millor servei que se'ls hi pugui donar. Sóc metgessa abans que alcaldessa", afirma Colom. "És molt trist que el grup Tossa Unida intenti girar la situació per fer política de destrucció, ràbia i confrontació, i aprofitar-se'n", conclou Colom.


Tortosa destinarà 100.000 euros en l’arranjament de voreres degradades | Diari de Tarragona\nTortosa destinarà 100.000 euros en l’arranjament de voreres degradades\nDurant el 2020 es portarà a terme l’ampliació del Museu i la millora del parc dels Països Catalans al barri de Sant Llàtzer\nUna vorera completament aixecada per les arrels d’un arbre a Vora Parc, ahir. FOTO: JOAN REVILLAS\nEl ple de Tortosa d’ahir al vespre va aprovar una modificació pressupostària que preveu, entre altres partides, 100.000 euros per inversions a la via pública i arranjament de voreres. Així, l’ajuntament destinarà aquesta quantitat a la reposició de voreres en diferents zones de la ciutat.\nAlgunes de les voreres que s’arranjaran amb part d’aquesta partida seran per exemple les de la urbanització de Vora Parc. Fa uns mesos ja es va començar per les que estaven més aixecades, i ara es continuarà allà on les arrels dels arbres aixequen el paviment.\nA la modificació pressupostària aprovada ahir s’inclouen així mateix 96.000 euros per a la redacció dels projectes d’ampliació del complex Win, les urbanitzacions del carrer Cervantes, rambla Catalunya, plaça de l’Ajuntament, i plaça Immaculada, i la perllongació del passeig fluvial fins l’antic escorxador.\nUna altra de les partides incloses a la modificació són 5.000 euros per a la subvenció de PROGAT per la gestió de colònies controlades de gats.\nEl ple també va aprovar per unanimitat la plurianualitat per a les obres d’ampliació del casal de Vinallop i les d’ampliació del Museu de Tortosa. L’ampliació d’aquest equipament cultural de la ciutat es dedicarà a tres dels autors més representatius de la cultura tortosina: els pintors Francesc Gimeno i Antoni Casanova Estorach, i l’escultor Agustí Querol.\nA aquesta nova sala, que es trobarà en un pavelló rehabilitat just al darrera de l’edifici principal del museu, s’hi accedirà des de l’actual exposició permanent.\nD’aquí un mes s’aprovarà la licitació, de forma que a final d’any es podrà tenir l’obra adjudicada i els treballs començaran a inicis de l’any que ve i es veuran finalitzats el mateix any. El pressupost és de 325.000 euros.\nTambé durant el ple del mes de novembre d’ahir, es va aprovar la moció de Movem Tortosa per millorar el parc dels Països Catalans del barri de Sant Llàtzer, amb tots els grups a favor i l’abstenció de Junts per Tortosa. Aquest punt va desencadenar una discussió entre l’alcaldessa de Tortosa, Meritxell Roigé, i el portaveu de Movem, Jordi Jordan.\nMovem Tortosa ha demanat que es facin els passos necessaris per habilitar una partida pressupostària que permeti emprendre les millores que necessita el parc per convertir-se en un autèutic pulmó verd, així com millorar el parc infantil i l’equipament esportiu, alhora que il·luminar més tot l’espai per eliminar punts foscos i fer un arranjament dels tancaments.\nEl ple, entre d’altres temes, va rebutjar la moció de la CUP Tortosa en contra d’un aparcament de pagament a l’Hospital Verge de la Cinta.\nD’altra banda, la Junta de Govern ha aprovat fa uns dies el projecte d’enderroc dels antics magatzems de l’estació de Tortosa, actualment en fase d’exposició pública, amb un pressupost d’execució de 92.100 euros. Es farà l’any que ve.\nEl govern municipal també ha avançat que es portarà a terme un estudi al castell de Tenasses per determinar on cal actuar posteriorment i com.


El nou fitxatge de l’Spar Citylift Girona s’estrena a la campanya solidària de Nadal de l’Espai Gironès | 6comunicació\nEl nou fitxatge de l’Spar Citylift Girona s’estrena a la campanya solidària de Nadal de l’Espai Gironès\nPosted on desembre 13, 2015 desembre 23, 2015 by siscomunicacio\nAmb les jugadores Noemi Jordana i Mima Coulibaly han visitat avui l’estand per encistellar i sumar punts que es transformen en euros\nFins al moment la campanya ha aconseguit més de 5.000 punts per Càritas i també s’està recollint menjar per al Banc dels Aliments\n\_r\_n El nou fitxatge de l’Spar Citylift, Italee Lucas, s’ha estrenat avui amb unes quantes cistelles a l’estand de la campanya solidària de Nadal de l’Espai Gironès. Italee Lucas va arribar ahir al vespre a Girona i després del seu entrenament (demà jugarà el primer partit), ha anat a l’Espai Gironès, conjuntament amb Noemi Jordana (Capitana de l’equip), i Mima Coulibaly, per participar en la campanya solidària Aquest Nadal tots hi guanyem! que el centre comercial ha impulsat a favor de Càritas i el Banc dels Aliments per lluitar contra la pobresa i l’exclusió social. Les jugadores han visitat l’estand de la campanya i han contribuït a la suma de punts, que ja arriben a més de 5.000. El gerent de l’Espai Gironès, Pau Jordà, ha destacat que els punts aconseguits en dues setmanes ja superen les expectatives per assolir l’objectiu, que són 10.000 punts per transformar en 10.000 euros per a Càritas. L’entitat benèfica destinarà els diners al seu programa SIE per afavorir, a través de l’esport, la integració de joves en risc d’exclusió social.\_r\_n\_r\_nL’Spar Citylift Girona és un dels cinc clubs que aquest any col·labora amb la iniciativa que es porta a terme des del 30 de novembre i fins el 5 de gener. En la campanya d’aquest any també s’hi ha implicat el Girona FC, l’Handbol Bordils, el Club Patinatge Artístic Girona i el Girona Club Hoquei. A més, es compta amb el suport d’ADN Gironí (una iniciativa esportiva que busca potenciar i difondre la pràctica de l’esport), de la Federació Catalana de Patinatge i de la Federació Catalana de Basquetbol.\_r\_n\nDiferents maneres de participar\n\_r\_n La campanya dedica cada setmana a un esport diferent i els visitants del centre comercial poden participar-hi, per exemple, per mitjà de l’esport solidari que es transforma en punts.\_r\_n\_r\_nDurant la campanya se sortegen samarretes i també es faran demostracions artístiques de patinatge la setmana del 28 de desembre al 5 de gener.\_r\_n\_r\_nAltres vies per col·laborar són: fer-se una foto amb el marc “Aquest Nadal tots hi guanyem!” al Punt solidari que sumarà un punt; fer-se una selfie practicant esport , en un recinte esportiu o al Punt Solidari i publicar-la amb l’etiqueta #totshiguanyem amb la que també se suma un punt; o enviar a l’Espai Gironès un vídeo esportiu d’un màxim de 10 segons que després el centre compartirà al seu Facebook. Cada 10 likes que rebi el vídeo es convertiran en un punt.\_r\_n\n\_r\_n L’Espai Gironès també col·labora durant aquesta campanya de Nadal en la recollida de menjar per donar al Banc dels Aliments. Els aliments es poden portar directament al Punt Solidari o a través de la compra al supermercat Caprabo.\_r\_n\_r\_nA totes les activitats infantils organitzades a les instal·lacions del Centre Comercial hi haurà un punt on es podrà deixar els aliments. Del 5 al 24 de desembre es tornarà a portar al centre un Tió de grans dimensions, on la mainada podrà endur-se els seus obsequis i també es recollirà menjar. Del 27 de desembre al 5 de gener (de les 17.30h a les 20:30h) el Rei Baltasar recollirà les cartes de totes les nenes i els nens que s’apropin pel centre comercial.\_r\_n\_r\_nFins 5 de gener ( de les 17h a les 20h), la mainada podrà confeccionar postals de Nadal per mitjà de diferents tècniques de pintura i se les podran endur a casa. I del 27 de desembre al 5 de gener (de les 17h a les 20h) podran fer la carta reial i entregar-la al Rei Mag.\_r\_n\n\_r\_n L’Espai Gironès vol destinar aquesta campanya de Nadal a la lluita contra la pobresa , i també a combatre l’exclusió social, de la mateixa manera que ja va fer els tres anys anteriors, amb campanyes per recollir menjar per al Banc dels Aliments i per recollir fons per a Càritas. També es va portar a terme una altre campanya solidària de suport a Unicef.\_r\_n\_r\_nEncara hi ha moltes famílies que necessiten recórrer al Banc dels Aliments per poder menjar i a entitats com Càritas per demanar ajut. És per això que l’Espai Gironès s’ha volgut solidaritzar un cop més amb les persones que es troben en situació vulnerable.\_r\_n\_r\_nL’Espai Gironès també col·laborarà amb la Marató de TV3. Demà a les 12h hi haurà una actuació de ball amb esperit nadalenc a càrrec de Les Supremes de Tossa; i a les 19h actuarà la Xaranga DAMM-ER. Els beneficis de les dues activitats es destinaran a la Fundació de la Marató.\_r\_n\_r\_nL’Espai Gironès estarà obert tots el diumenges del mes de desembre i els diumenges 3 i 10 de gener.\_r\_n\_r\_n\n← L’Associació de càmpings de Girona rep el premi G! de turisme per la potent promoció del territori gironí\nEl Teatre de Bescanó estrena nova programació amb 22 obres de teatre i música →


Pit de gall del Penedès escabetxat amb vinagre de cava\nCuiner: Fèlix Aranda\nRestaurant: Cal Blay vinticinc, Sant Sadurní d'Anoia\n4 pits de galls del Penedès de 200 g\nPer a la salsa d'olives negres:\n3/4 de l de brou d'aviram\n12 puntes d'espàrrec\n80 g de moniato\nPer fer l'escabetx, en una cassola amb oli d'oliva sofregiu els grans d'all aixafats.\nQuan estiguin rossos, poseu-hi la pastanaga, el porro i la ceba, tot picat, i deixeu-ho sofregir tot junt a foc suau. Quan estiguin daurats, afegiu-hi la fulla de llorer, la farigola, el romaní, el pebre negre i el vinagre de cava, i deixeu-ho reduir.\nA continuació, poseu a la cassola de l'escabetx els pits de gall ja salpebrats, les puntes d'espàrrec, el moniato tallat a daus i els rossinyols, deixeu-ho coure tot junt durant 5 minuts i retireu les verdures i els rossinyols. Tot seguit, deixeu coure el gall durant 5 minuts més, retireu-lo de la cassola i salteu-lo en una paella amb oli ben calent. Finalment, tritureu l'escabetx amb el túrmix i reserveu-lo.\nPer fer la salsa d'olives negres, poseu en un cassó les olives sense pinyol i el vi ranci i deixeu-lo reduir. Després, afegiu-hi el brou d'aviram, deixeu-ho coure uns 15 minuts i tritureu-ho amb el túrmix.\nI ja per acabar, emplateu l'escabetx triturat, poseu-hi a sobre el pit de gall del Penedès, al voltant les verdures i els rossinyols, i salseu-ho tot amb la salsa d'olives negres.


Escola Bressol el Patufet de Sarral. – laveujovetv.cat\nL’escola Municipal celebra els seus 10 anys.\nHo feia en un acte on van participar petits i grans.\nEl passat dissabte dia 4 al matí més de 200 persones s’aplegaven a l’entrada de l’Escola Bressol Municipal el Patufet de Sarral.\nHo feien en l’acte de celebració dels seus 10 anys d’activitat, que arrencava amb l’arribada de l’animadora “la Barretuda”, que venia carregada de contes i cançons pels més petits de la casa. Seguidament, la directora del centre, Cèlia Sabidó, iniciava el seu discurs, tenint unes paraules d’agraïment per totes les educadores que han passat per la llar, per l’Ajuntament de Sarral pel seu suport, i en especial, per totes les famílies i infants que al llarg d’aquests 10 anys han passat per l’Escola Bressol. A continuació, el torn de paraula passava a l’Alcalde de Sarral, Josep Amill, qui destacava que la llar d’infants municipal sempre ha tingut l’esperit de fer poble, compartint activitats amb d’altres entitats del municipi, com el Museu de l’Alabastre o l’Associació de Joves Saüc. També van participar a l’acte els alumnes de la Coral Infantil Al Ritme de Sarral interpretant dues cançons.\nDesprés, els més de 180 alumnes que ﬁns ara han passat pel centre, van ser els protagonistes, fent una llançada de globus al cel per commemorar aquests 10 anys i bufant les espelmes del pastís que tots els petits han bufat pel seu aniversari en el seu pas per l’Escola Bressol.\nL’acte va ﬁnalitzar amb un esmorzar per tots els assistents que tot seguit es van dirigir, en una cercavila encapçalada per “la Barretuda”, cap a la sala recreativa municipal, on els més petits de casa van poder gaudir dels seus contes i cançons.


Valle-inclan y el insólito caso del hombre con rayos X\nHome / Productes / Productes / Valle-inclan y el insólito caso del hombre con rayos X\nSKU: 9788494218743 Categories: Llibreria, Llibres, Narrativa\nEn 1923, una notícia va despertar una gran polèmica entre intel·lectuals, periodistes i científics. Argamasilla, un jove descendent d’una família d’aristòcrates, assegurava posseir visió de rajos x que li permetia veure a través dels cossos opacs. La polèmica, que va dividir a va intervenir país entre defensors i detractors de l’estrany cas, va arribar fins als cercles més elevats. A l’abril, per iniciativa de la Reina María Cristina, es va constituir una comissió per a estudiar el cas, presidida per Ramón y Cajal i formada per oculistes, neuròlegs, psiquiatres i físics. Robert Richet, un prestigiós metge francés, va quedar completament convençut de la lucidesa del jove Argamasilla. Els seus poders li semblaven meravellosos, creient veure en ells un nou horitzó per a la ciència, doncs obrien la possibilitat de descobrir nous rajos. «Estem en dies de descobrir nous rajos. Ens trobem en presència d’un dels majors descobriments dels nostres dies», va afirmar.\nValle-Inclán, que sempre va estar interessat en el món esotèric i el psiquisme, es va posicionar favor d’Argamasilla, en una històrica declaració en la qual assegurava que no tot el que és real pot ser demostrat científicament. Argamasilla, recolzat per l’escriptor, es va convertir en alguna cosa inaudit la fama del qual començava a estendre’s pel món sencer, fins que va arribar a l’orella del gran il·lusionista i enemic del món sobrenatural Harry Houdini, qui ho va reptar a una demostració personal de les seues suposades habilitats. A l’any següent, Argamasilla, presentat per la premsa espanyola com un herald de la hispanitat, va viatjar fins a Estats Units, on va realitzar una gira en la qual va ser presentat com «l’home amb rajos x en els ulls». Tot va ser ben fins que es va trobar cara a cara amb el poderós Houdini, qui estava decidit a desemmascarar els seus prodigis.\nAquesta selecció no te autoria definida\nEls articles recopilats en aquest llibre conformen una temptativa d'anàlisi i explicació d'un...\n5,00 € iva inclòs Afegir a la cistella


L’Ajuntament de Pollença s’adhereix a la campanya “No i punt” contra les agressions sexistes durant les festes. – Ràdio Pollença, Mallorca, 107.9 FM\nL’Ajuntament de Pollença s’adhereix a la campanya “No i punt” contra les agressions sexistes durant les festes.\nDimarts dia 1 d’agost el municipi de Pollença comptarà amb un punt d’informació de la campanya “No i punt” davant la peixateria, per unes festes lliures d’agressions sexistes, que aporta la Direcció Insular d’Igualtat del Consell de Mallorca a més de trenta-cinc municipis durant les festes d’aquest estiu.\nPersonal de l’Ajuntament, Policia Local, Guàrdia Civil, Protecció Civil i voluntaris han assistit a una formació impartida per Martí Capó, agent local d’igualtat del Consell de Mallorca.\nLa Direcció Insular d’Igualtat del Consell de Mallorca “té com un dels seus objectius promoure que els espais d’oci siguin espais igualitaris, segurs i de gaudi tant per a homes com per a dones, lliures d’agressions sexistes, sexuals i homòfobes, i aquest és l’objectiu de la campanya “No i Punt!””, ha explicat Martí Capó.\nLa campanya engloba la presència de banderoles amb missatges de la campanya i un punt d’informació amb dos agents de prevenció i actuació, que s’encarregaran de facilitar informació tant a les noies com als nois i que seran un punt de recepció, informació, denúncia i acompanyament en el cas de produir-se una agressió sexista. També es comptarà amb material de sensibilització i un protocol a seguir, tenint en compte diverses situacions.\nEn el cas de Pollença s’ha redactat un protocol adaptat al nostre municipi, s’han realitzat formacions, es penjaran les banderoles i s’anima la ciutadania a participar de la sensibilització i conscienciació sobre aquesta problemàtica. A més, Ràdio Pollença farà algunes falques publicitàries emmarcades dins la campanya “No i punt”.\nPer altra banda, trobareu informació de la campanya il·lustrada al següent fulletó:\nPitja aquí: Fulletó Campanya “No i punt”


Els moros recuperen Larida\nActualitzada 20/05/2019 a les 15:12\nBatalla dialèctica a la Seu Vella amb referències a la situació política entre Catalunya i Espanya || Malgrat acabar enfrontant-se, els dos bàndols aposten pel “diàleg i l’acord”\nEnguany el bàndol moro va ser el vencedor.\n©Els actes van acabar amb la tradicional batalla a la Seu Vella.\nLes tropes mores van recuperar ahir la ciutat de Lleida després de guanyar la (incruenta) batalla contra els cristians, que es van enfrontar davant el pont llevadís de la Seu Vella. El caid Musawa va vèncer el comte Ermengol VI i durant un any la ciutat serà Larida. No obstant, malgrat haver-se enfrontat en combat, el vencedor va dir ser “més partidari del diàleg i l’acord”, amb referència a la situació de conflicte polític entre Catalunya i Espanya, i va apostar per la unitat dels dos bàndols perquè “per sobre de la religió, la raça o les creences, Larida o Lleida, la ciutat, ens farà lliures i iguals a tots”.\nDe fet, abans de la lluita, tant moros com cristians ja van intentar dialogar i enfrontar-se només de paraula. “Ja que ens hem de barallar, no siguem tan carallots. En lloc d’armes, fem-ho amb mots i així ningú no morirà”, va proposar el capità moro, a la qual cosa el cristià va respondre que “fotem una mica d’escàndol, quatre crits i algun petardo. I un teatre com el d’abans per satisfer els que han pagat”. Va començar llavors un estira-i-arronsa dialèctic, que al final va acabar igualment en un combat real entre els dos, que va guanyar Musawa. Ermengol VI va reconèixer la seua derrota i va demanar “de morir amb honor”, però el capità moro el va salvar. “Quina mania teniu d’unir l’honor amb la sang!” “Només som capaços de trobar les diferències entre nosaltres?”, es va demanar, i va sentenciar que “sóc més partidari del diàleg i l’acord. Fins i tot tinc família a les files cristianes”. “Vull reunir un sol consell, perquè només amb la paraula es resolguin les nostres diferències. Larida i el nou califat seran de tots els qui en vulguin formar part”, va remarcar, i la batalla va donar pas als focs artificials de final de festa.\nL’organització comença ja a treballar amb la festa de l’any que ve, quan complirà les noces de plata\nUn any més, la recreació de la conquesta de Lleida, en una barreja de creació pròpia entre el rigor històric i la festa popular, va conquerir els lleidatans, que van seguir les diferents activitats de la jornada. A la tarda, més de set-centes persones van desfilar pels carrers i el Turó de la Seu Vella a l’entrada de gala, entre festers de les comparses mores Musa, Al·leridis i Banun-Hud i les cristianes Urgellencs, Pallaresos i Anglesola, i músics de les sis bandes que les acompanyen. Al matí es va celebrar també l’entrada infantil i el concurs de bandes, que va guanyar la Banda Simfònica Unió Musical de Lleida. I a la nit, la batalla va posar el colofó festiu.\nL’Associació de la Festa de Moros i Cristians començarà a treballar immediatament en l’organització de la festa de l’any que ve, que serà especial ja que es commemoraran les noces de plata.\nVÍDEO. Festa de Moros i Cristians de Lleida


El Pla Local d’Habitatge es presenta en audiència pública Noticias\nEl proper 31 de maig tindrà lloc l’audiència pública del Pla Local d’Habitatge 2021-2027. Serà en un acte presencial al Cèntric Espai Cultural a les 18h. Allà, es farà una exposició detallada de les principals actuacions del pla així com els objectius i necessitats actuals de la ciutat.\nEl Pla Local d'Habitatge 2021-2027\nAmpliar el parc d’habitatge assequible i social, dissenyar un pla local de rehabilitació, facilitar l’accés a l’habitatge i promocionar el bon ús dels mateixos. A partir d’aquests quatre eixos s’articula el pla que comptarà amb un pressupost de més de 25 milions d’euros i que té com a principal objectiu millorar l’accés a un habitatge digne a la ciutat.\nD’entre totes les mesures que es duran a terme hi destaca, per una banda, l’augment dels pisos de lloguer social amb la construcció de gairebé 300 habitatges més de caire públic, el doble dels que n’hi ha en aquests moments. A més, es preveuen ajudes municipals i estables al pagament de lloguers, posant especial atenció als col·lectius més vulnerables. D’altra banda, es treballarà per millorar l’estat d’aquelles llars amb condicions més adverses per tal de rehabilitar-les, també energèticament.\nParticipació en l’audiència pública\nPer tal de participar a l’audiència pública del Pla Local d’Habitatge 2020-2027 només cal confirmar assistència al correu electrònic taula@pratespais.com o bé trucar a Prat Espais, al telèfon 93.370.50.54, indicant nom, cognoms, telèfon i correu electrònic. Abans de la sessió es recomana haver llegit la documentació que s’ha generat per tal d’aprofundir i familiaritzar-se amb l’estructura i contingut del Pla Local d’Habitatge:\nSíntesi del document d’exposició pública del PLH 2021-2027 del Prat de Llobregat (març 2021) (\nQuè es una Audiència Pública?\nLes audiències públiques són sessions que es convoquen amb l’objectiu que entitats i ciutadania puguin rebre oralment, per part de l’Ajuntament, informació sobre temes de competència o interès municipal i hi puguin fer suggeriments o propostes. Aquestes queden definides en el Reglament de Participació Ciutadana de l’Ajuntament com un dels mecanisme generals de participació que tant pot impulsar Alcaldia com els veïns i veïnes a títol individual o col·lectiu.\nPer estar al dia de les Audiències Públiques que es convoquen al municipi, així com d’altres processos de participació ciutadana o òrgans estables de participació es pot consultar la plataforma Decidim El Prat, plataforma digital de participació de l’Ajuntament del Prat que te per objectiu construir una ciutat més democràtica, participativa i amb visió compartida, i posicionar-se com espai de referència per construir una ciutat oberta, transparent, col·laborativa i amb el protagonisme de qui l’habita.


VOLL-DAMM FESTIVAL INTERNACIONALDE JAZZ DE BARCELONA: Eliane Elias y Marc Johnson, el exquisito arte del dúo\nPublicat per Voll-Damm Festival Internacional de Jazz de Barcelona a 12:01\nGràcies per portar a Sant Cugat concerts com els d'ahir.\nFeia temps que no érem tan feliços sentint música durant tanta estona.\n26 d’octubre de 2008 a les 13:14\nNos encantó a todos los que fuimos.\nUn gran acierto,\n26 d’octubre de 2008 a les 18:36\nQuin gran concert!!!\nMai havia vist l'Eliane Elias en directe, i em va agradar moltíssim. Es un personatge molt especial: primer la veus aparèixer vestida de negre, molt sensual, sobre aquells talons de vertigen, donant la imatge d'una dona sofisticada i coqueta, que poc té a veure amb la imatge habitual d'una pianista... Però després s'asseu al piano, es descalça delicadament, posa les mans sobre les tecles i immediatament comença a "desmelenar-se", tocant amb un ritme al cos que no haguéssis imaginat mai!\nI què dir del seu company Marc Johnson? Un músic d'una qualitat excepcional. El seu solo em va fer descobrir sons del contrabaix totalment desconeguts per mi... De vegades semblava que hi hagués un bateria amagat en algun lloc de l'escenari!\n28 d’octubre de 2008 a les 17:13\nConcert impressionant ...\n4 de novembre de 2008 a les 12:02


Quart de Poblet posa en valor a les associacions locals en la inauguració de l'exposició-còmic social 14 Històries Increïbles de Superació | Valencia Extra\nQuart de Poblet posa en valor a les associacions locals en la inauguració de l'exposició-còmic social 14 Històries Increïbles de Superació\nLa inauguració ahir de l’exposició-còmic social ” Històries Increïbles de Superació”, de la Fundació Horta Sud, en el centre Quart Jove de Quart de Poblet va ser també per part de l’Ajuntament del municipi un acte de reconeixement i posada en valor del treball les associacions locals, que van estar àmpliament representades en l’acte, al que van assistir el regidor de Participació Ciutadana i Convivència, Jose Acosta; la seua antecessora en el càrrec i actual regidora de Joventut, Adolescència i Infància, Consue Campos, i el vicepresident de la Fundació Horta Sud, Ximo Planells.\nEn la mostra, que es pot visitar fins al 29 de setembre, participa l’il·lustrador Paco Roca al costat de professorat i alumnat de l’Escola d’Art i Superior de Disseny (EASD) de València. El projecte ha merescut importants premis com el rebut en el Publifestival, Festival Internacional de Publicitat Social: Millor Branded Content, Millor Il·lustració i Millor Creació d’Acció Social, i el de l’Associació d’Il·lustradors de la Comunitat Valenciana.\nJose Acosta va destacar la força del moviment associatiu local, que fa de Quart de Poblet, “un municipi únic i especial, ja que comptem amb més de 200 associacions, que s’han convertit, amb la col·laboració de l’ajuntament, en el motor del dia a dia i de la realitat del nostre poble. És un fet que ens orgullece. Gràcies a les associacions tenim teatre, música, dansa, ajuda i cuidats¿, projectes juvenils, activitats de temps lliure per a xiquets i joves activitats i projectes de dones, persones majors, més igualtat, més inclusió, en definitiva, una major qualitat de vida per a tots nosaltres. Des de l’àrea de Participació Ciutadana estem i estarem per a acompanyar-vos, promoure, enfortir i impulsar totes aquestes iniciatives que fan de Quart de Poblet un poble d’associacions”.\nLa mostra inaugurada forma part del projecte Som Súper-Històries de Superació, realitzat per la Fundació Horta Sud, amb l’objectiu de fer visible el treball de persones anònimes, súper herois i súper heroïnes, que des de la seua participació en col·lectius i associacions lluiten per causes justes, pel ben comú i per la millora de la societat. Es va iniciar fa tres anys, amb la col·laboració de l’Ajuntament de Quart de Poblet (es va presentar oficialment en el municipi) i de Caixa Popular.\nAquesta exposició naix de la continuïtat d’un projecte amb dues iniciatives anteriors de Som Súper. En primer lloc, un taller de còmic social impartit per Paco Roca en l’EASD, en el qual els i les participants van conèixer de primera mà i van convertir en còmic les històries narrades per persones que treballen en associacions, que més els van impactar.\nEn segon lloc, l’edició dels còmics dels 14 participants en un llibre, “14 històries increïbles de superació”, prorrogat pel propi Roca, que també aporta una història de la seua creació, en la qual destaca la idea que la ciutadania, unida, pot aconseguir grans coses per a millorar la societat. Entre els projectes associatius seleccionats per a formar part del llibre es troben Els Jocs de la Memòria, coordinat per l’associació quartera Impuls, i que compta amb la participació també de l’Àrea de Persones Majors de l’Ajuntament, dirigida per Amparo Torner, de Quart per l’Esport, l’Associació de Familiars d’Alzheimer de València, l’Escola Coral Veus Juntes i el Club d’Escacs de Quart de Poblet, i el projecte de televisió per a joves, realitzada per joves de Quart, ETVeig, junt amb les Cases de Joventut de Quart de Poblet i a Cremant Muses.\nLa mostra romandrà oberta en l’horari habitual de Quart Jove i serà visitada per l’alumnat dels instituts del municipi, que disposaran d’una petita visita didàctica adaptada als seus interessos. En l’acte d’inauguració va participar l’associació L’Esglai Teatre.


Joan de Déu Trias i Giró - Viquipèdia, l'enciclopèdia lliure\njurista i professor universitari\nJoan de Déu Trias i Giró (Barcelona, 28 de juny de 1859 - Barcelona, – 29 de novembre de 1914) fou un jurista i professor universitari català.\n28 abril 1859\n29 novembre 1914 (55 anys)\n← Guillem Maria de Brocà i de Montagut – Raimon d'Abadal i Calderó →\nJurista i catedràtic d'universitat\nFill de Frederic Trias i Planas, fou catedràtic de dret internacional a la Universitat de Barcelona. Fou delegat a Barcelona en les assemblees catalanistes de Manresa (1892) i de Reus (1893). Intervingué en la defensa del dret català i publicà obres sobre aquesta qüestió.\nCursà la carrera de dret a la Universitat de Barcelona, llicenciant-se el 1880 i, posteriorment, es doctorà en dret civil i dret canònic a la Universitat Central de Madrid el 1881. El novembre de 1881 és nomenat professor auxiliar de dret, i imparteix docència en les càtedres de dret romà, dret polític i dret administratiu, dret canònic i disciplina eclesiàstica. El 1886, després de concursar, és nomenat catedràtic de dret internacional públic i privat de la Universitat de Barcelona. L'any acadèmic 1897-1898, per designació del rectorat, imparteix un curset sobre dret civil català. Fou catedràtic d'Història i Elements de Dret Romà de la Universitat de Salamanca, mitjançant oposició, el 1883, i de Dret natural de la Universitat de Saragossa (1884) i, després, de Dret internacional públic i privat de la Universitat de Barcelona el 1886.\nFou membre de l'Acadèmia de Jurisprudència i Legislació de Catalunya, de la qual va arribar a ostentar la presidència entre els anys 1901 i 1903. A causa de la seva projecció internacional, va ser nomenat membre de l'Institut de Dret Comparat de Brussel·les. Entre les seves publicacions destaquem les molt nombroses que va tenir de Dret internacional tant públic com privat (extraterritorialitat, nacionalitat, persones jurídiques de fi no utilitari, reenviament, protecció internacional de la propietat industrial, etc.) i aquelles altres dedicades al Coprincipat d'Andorra, arribant a qualificar aquesta institució com funesta. Els seus treballs de Dret civil català evidencien la influència del Dret canònic i del dret romà en el substrat constitutiu de la mateixa i el seu caràcter supletori. Va redactar amb Francesc Romaní i Puigdengolas un "Anteproyecto de Apéndice de Derecho Civil de Cataluña", que fou oficialment presentat el 1902.\nVa contreure matrimoni amb Rosa Bes Baquer i és el pare del famós catedràtic de Dret Internacional Josep Maria Trias de Bes.\n↑ «Joan de Déu Trias i Giró». L'Enciclopèdia.cat. Barcelona: Grup Enciclopèdia Catalana. [Consulta: 6 febrer 2021].\n↑ 2,0 2,1 2,2 2,3 Peláez, Manuel J. «Joan de Deu Trias i Giró». Reial Acadèmia de la Història [Consulta: 6 febrer 2021].\n↑ Martín, Sebastián. «Trías Giró, Juan de Dios (1859-1914)». Diccionario de catedráticos españoles de derecho (1847-1943). Universitat Carlos III de Madrid, 2014. [Consulta: 6 febrer 2021].\nGuillem M. de Brocà i de Montagut President de l'Acadèmia de Jurisprudència i Legislació de Catalunya\n1901-1903 Succeït per:\nObtingut de «https://ca.wikipedia.org/w/index.php?title=Joan_de_Déu_Trias_i_Giró&oldid=26597480»\nDarrera modificació: 11 març 2021 a les 01:05


Calaceit i Massalió substitueixen part de l'enllumenat públic per LED | Matarranya Media\n18/11/2020 Medi ambient · Municipal\nCada vegada són més els municipis que aposten per canviar l’enllumenat convencional del poble a llums LED amb l’objectiu d’arribar a ser un municipi més sostenible i alhora disminuir la despesa pública en la factura de la llum. Recentment Queretes, Fórnols i Vall-de-roures han estat treballant per a canviar les seues lluminàries a LED, i ara Calaceit i Massalió se sumen al canvi.\nGràcies a la subvenció provincial del FIMS, d’aproximadament uns 40.000 euros, Calaceit ha iniciat els treballs per a canviar l’enllumenat públic a LED. En aquesta ocasió, s’estan renovant els fanals de la zona de la carretera, el polígon industrial i la carretera nova. L’alcaldessa de Calaceit, Carlota Núñez, ha explicat que “aquesta acció permetrà millorar en estalvi energètic i la qualitat lumínica del poble”.\nUn canvi que també ha seguit la localitat de Massalió, on ja s’han instal·lat noves llums de tipo LED en alguns dels carrers del nucli urbà, afavorint així la sostenibilitat des d’un punt de vista mediambiental. Per aquesta actuació s’han invertit al voltant de 36.000 euros procedents d’una ajuda de la Diputació. L’alcalde, Rafa Martí, ha explicat que la substitució de l’enllumenat públic millorarà l’eficiència energètica dels fanals, reduint les emissions de CO₂ i alhora permetrà aconseguir un estalvi en la facturació elèctrica del municipi. Així i tot, Martí ha explicat que “la intenció és posar cada any una partida perquè en tres o quatre anys, si no arriba cap subvenció, es puga canviar tota la il·luminació del poble”. Les noves llums s’han instal·lat aprofitant la mateixa estructura de les faroles pel que no afectarà l’estètica del poble. A més, el nou enllumenat evitarà la contaminació lumínica gràcies a una llum blanca.\nPel seu costat, Massalió ha substituït les seues lluminàries per una llum blanca, mentre que Calaceit ha apostat per mantindre l’estètica de les llums utilitzades fins ara, col·locant així, leds en tonalitats àmbar.\nUn brot de COVID-19 deixe 33 contagis en 10 dies a Calaceit\nL'Ajuntament va oferir ajuda a domicili amb serveis als seus veïns i veïnes per a subministrar medicaments o aliments\nImatge de la localitat. | Foto: calaceite.es


Els editors de mitjans són un dels principals esculls per a la llibertat de premsa - Mèdia.cat - Observatori Crític dels Mitjans Els editors de mitjans són un dels principals esculls per a la llibertat de premsa - Mèdia.cat - Observatori Crític dels Mitjans\nLa publicació, el dijous passat, de l’Informe Anual de la Professió Periodística 2013, editat per l’Associació de Premsa de Madrid però amb una cobertura estatal, deixa algunes dades especialment preocupants. Una d’aquestes és que el 79,3% dels periodistes enquestats –1.748 arreu de l’Estat espanyol- afirma haver rebut alguna pressió per modificar el contingut o l’orientació d’alguna informació. Entre els pressionadors, els més habituals –fins a un 76,1%- serien l’empresa o el cap del periodista, mentre que només un 23,1% serien instàncies polítiques i un 16,9% anunciants del mitjà.\nEl percentatge de professionals que admeten haver rebut pressions ha crescut 5 punts en només un any, el que podria ser un indicador dels graus de precarietat i mal·leabilitat que està assolint el sector. En una valoració de l’1 al 10 sobre la independència que tenen els periodistes a l’hora de desenvolupar la seva feina, la nota mitja és un 4. El 2012 va ser un 4,1. L’enquesta no pregunta en quins temes eren més habituals les pressions.\nPel que fa a la confiança en els propis mitjans, un 56,4% dels periodistes hi confia “a mitges” i un 6,1% “en absolut”. La nota mitjana que obtenen en relació a la confiança informativa és un 5,16%, més baixa encara que la que els ciutadans espanyols tenen en els periodistes –la pregunta més similar de les que fa el CIS,- que és d’un 6,43%.\nUna altra dada rellevant de l’enquesta és els principals problemes que té la professió segons els propis afectats: el 49,6% pensa que és l’augment de l’atur i la precarietat, un 12,6% la manca d’independència política o econòmica dels mitjans i un 12,2% els baixos salaris.\nL’informe de l’APM és molt més extens i valora moltes altres qüestions, sobretot la pèrdua de llocs de treball i el tancament d’empreses en el sector, que quantifica en 11.151 i 284 respectivament des de 2008. També permet saber que el gruix de periodistes i professionals de la comunicació –tant assalariats com autònoms- cobra entre 1.000 i 2.000 euros per la seva feina; mentre que un 20,2% dels autònoms guanya entre 600 i 1.000 i un 15,9% menys de 600. El sector dels autònoms no només és el més precari, sinó també el pitjor retribuït dins el sector. La discriminació sexual el percep a l’hora d’ocupar càrrecs directius i en la caiguda de dones en els trams salarials més alts.\nCom a apunt positiu hi ha un capítol dedicat a l’emergència de nous mitjans impulsats pels propis periodistes. L’APM en comptabilitza fins 297 a tot l’Estat, però reconeix que aquesta xifra podria ser “un 30% més alta”.\nLa presentació de l’informe ha passat força desapercebut a la majoria dels grans mitjans. La majoria dels que se n’han fet ressò –diaris locals o provincials- han publicat un teletip d’EFE on se centra en la situació laboral –el mateix informe posa el focus en aquesta situació- i ignora els apartats sobre pressions o independència professional. Només algunes excepcions –com El Heraldo de Aragón o La Marea– inclouen aquestes dades.\nperiodisteslaboralEstat espanyolllibertat informacióAPMprecarietat laboral\nQui va ser Joana Biarnés?


Notícies - L'AASCV proposa veure els Perseids al Pi d'en Xandri i apunta que la contaminació lumínica complicarà la visió\nel 11/ago/16 Hada Macià Societat PDF\nL'Associació Astronòmica de Valldoreix-Sant Cugat proposa el Pi d'en Xandri com l'espai més adient del municipi per observar les 'Llàgrimes de Sant Llorenç', tot i que l'alt grau de contaminació lumínica en dificultarà la visió. Els Perseids es poden contemplar la mitjanit de dijous, divendres i dissabte. La pluja d'estels serà cinc vegades més intensa que l'any passat, però per poder apreciar-ho l'entitat recomana traslladar-se a llocs més foscos i allunyar-se del nucli urbà.\nEls Perseids són petits trossos de roca, pols i gas que un cometa, el Swift-Tuttle, ha anat deixant al seu pas. Cada any a mitjans d'agost, la Terra es creua amb l'òrbita d'aquest estel amb cua. El camp gravitatori del planeta n'atreu les restes a l'atmosfera. Quan hi contacten, es destrueixen deixant un rastre de brillantor que és el que coneixem com a les 'Llàgrimes de Sant Llorenç'. Aquest any es podran veure des de l'estratosfera, fet que facilitarà la seva visió.\nLa sotspresidenta de l'Associació Astronòmica, Carme Mas, ha recomenat anar al Pi d'en Xandri en cas que es vulguin veure els estels des de Sant Cugat. Assegura que des d'aquest punt podrem observar uns 10 Perseids per hora. No aconsella però, que l'observació es faci des de la Rabassada, ja que amb el llum dels cotxes el fenomen no s'apreciaria suficientment.\nMas insisteix que si es vol gaudir plenament de l'esdeveniment, els millors llocs on podem anar són Rasos de Peguera o Coll de Pal, zones de molta altura on la contaminació lumínica no perjudica la visió del cel.\nHas de buscar llocs molt foscos. Rasos de Peguera, Coll de Pal... Marxar uns quants quilòmetres.\nAltres propostes de l'AASCV\nEl membre de l'Associació Astronòmica de Sant Cugat i astrònom, Joan Antoni Català, oferirà aquest divendres una classe magistral al celler de Torrelavit de Jean Leon, coincidint amb la pluja d'estels. La xerrada forma part d'una activitat que també ofereix una copa de benvinguda, l'observació de les estrelles amb telescopi, un sopar en format còctel maridat amb vins Jean Leon i música en directe.\nEls Perseids / Foto: Amazing.es


Multitudinària celebració del 9 d’octubre amb música, balls i un acte institucional al Palau de La Vila - TV Digital Ontinyent\nHome > Vall d'Albaida > Ontinyent > Multitudinària celebració del 9 d’octubre amb música, balls i un acte institucional al Palau de La Vila\nMultitudinària celebració del 9 d’octubre amb música, balls i un acte institucional al Palau de La Vila\nTV Digital Ontinyent 10/10/2018\tOntinyent, Societat Comentaris tancats a Multitudinària celebració del 9 d’octubre amb música, balls i un acte institucional al Palau de La Vila\nCentenars de persones participaven aquest matí en una multitudinària celebració del 9 d’octubre a Ontinyent. Una jornada en la que es comptava amb música i balls a la Plaça Major i un acte institucional al Palau de La Vila, al qual l’alcalde i els portaveus dels grups municipals lliuraven els reconeixements que la corporació atorga a persones i associacions pel seu treball per la ciutat. Estos guardons enguany eren per a la psicòloga Mª Amèlia Martínez, l’arquitecte Ramón Esteve, la contacontes Almudena Francés (els nebots de la qual replegaven el guardó en el seu nom), l’Associació de Gegants i Cabets, l’Agrupació de Camareres de la Purísima i el grup de dolçaines i percussió El Regall.\nCom als últims anys, l’acte institucional estava precedit per la interpretació de música i balls tradicionals a càrrec del Grup de Danses d’Ontinyent i el Grup de Percussió i Dolçaina “El Regall” a la Plaça Major, així com la interpretació del “Ball de l’Àguila” a càrrec de l’Associació de Gegants i Cabets, acompanyats pel grup de percussió i dolçaina “La Colla”. En acabar el ball, l’Àguila encapçalava una processó cívica amb la corporació municipal i els guardonats fins al Palau de la Vila, on se celebrava el ple.\nL’alcalde d’Ontinyent, Jorge Rodríguez, donava inici a l’acte. El primer edil recordava que en el 9 d’Octubre “tal i com venim fent des de 2002 homenatgem a persones i institucions que s’han distingit pel seu treball en benefici d’Ontinyent, i que com des de fa 7 anys han estat triades per tots els grups municipals, per tal que siga el conjunt de la ciutat qui reconega la seua tasca”.\nEl primer edil donava pas a continuació al cronista de la ciutat, Alfred Bernabéu, qui, en nom dels portaveus de tots els grups, protagonitzava una intervenció a la qual feia una retrospectiva a l’Ontinyent de fa cent anys, tot comparant-la amb la situació actual i posant de relleu els avanços aconseguits especialment des de l’arribada de la democràcia en àrees com l’educació, la sanitat o l’urbanisme. Bernabéu, qui també al·ludia al 600 aniversari de la Fira d’Ontinyent que es celebrarà el proper mes de novembre, incidia en què “queda encara molt per portar endavant, i entre tots hem de continuar construint un projecte comú de ciutat”.\nDesprés del lliurament de premis, La psicòloga Mª Amèlia Martínez era l’encarregada d’intervenir en representació de la resta d’homenatjats. Martínez incidia en conceptes com la igualtat i la pluralitat com a elements que permeten tenir un sentiment comú com a poble i fer avançar a la societat, i llegia un xicotet recull de declaracions dels diferents guardonats i guardonades. La programació d’actes de celebració del 9 d’octubre a Ontinyent incloïa als dies previs una conferència sobre l’Estatut d’Autonomia i el Dret Foral Valencià al Teatre Echegaray i un concert del grup “El Regall” a la placeta de Sant Carles; i finalitzarà el proper dijous 11 d’octubre amb un el concert “Cant Espiritual d’Ausias March” a càrrec de Carles Dènia a partir de les 22:00 hores també al Teatre Echegaray.\nAnterior Enrique Penadés bronze al campionat d’Espanya de clubs SUB16\nSegüent El Teatre Echegaray acull una eclèctica representació “El Cant Espiritual” d’Ausiàs March de la mà de Carles Dénia\nLa Cursa Sant Silvestre d’Ontinyent recaptarà fons a benefici d’INCLOU-TEA


Benicarló contracta a 30 persones desocupades a conseqüència de la pandèmia - Castellonplaza\nBenicarló contracta a 30 persones desocupades a conseqüència de la pandèmia\nCASTELLÓ. L'Ajuntament de Benicarló ha contractat 20 persones majors de 30 anys, desocupades a causa de la conjuntura derivada de la covid-19, que durant sis mesos reforçaran els serveis municipals. En concret, a través del procés de selecció que ha realitzat Labora, s'han incorporat 10 auxiliars d’informació, que estaran repartits entre les diferents instal·lacions municipals, dos persones netejadores, una animadora sociocultural, un periodista, dos ajudants de biblioteca, un formador de formació per a cursos de tràmits amb l'administració, una persona cuidadora de suport per al Servei d’Ajuda a Domicili, un tècnic en Seguretat i Salut en el treball i una dissenyadora gràfica.\nLa contractació de les 20 persones que han entrat a treballar aquest dilluns es fa a través d’una subvenció de 203.040,78 euros concedida per l’Agència Valenciana de Seguretat i Resposta a les Emergències a l’Ajuntament de Benicarló.\nL'alcaldessa de Benicarló, Xaro Miralles, acompanyada pel regidor de Promoció Econòmica, Román Sánchez, i pel regidor de Recursos Humans, Carlos Flos, ha donat la benvinguda als treballadors i s'ha mostrat satisfeta per aquesta subvenció, que suposa "reforçar els serveis municipals i fomentar l’ocupabilitat de persones que estaven aturades".\nEl regidor de Promoció Econòmica ha recordat que des del mes d’agost s’ha contractat 56 persones desocupades a través de cinc programes d’ocupació de la Generalitat Valenciana i un de la Diputació de Castelló.


Teatre amateur | Cultura Popular\nEl teatre és una disciplina que ha trobat terreny fèrtil en el teixit associatiu català. Moltes companyies de teatre d’afeccionats o amateurs dediquen hores i hores a preparar produccions i muntatges.\nDe grups i companyies, n’hi ha una gran diversitat i conreen tota mena d’estils. Musicals, comèdia, drama, monòlegs, varietats, sarsuela, òpera etc.: res no s’escapa del treball d’aquests col·lectius, que s’esforcen dia a dia, disciplinadament, a alçar el teló i oferir al públic el fruit de la seva dedicació, molt sovint per fer tan sols una representació.\nCada vegada més, el teatre amateur ofereix propostes arriscades i de qualitat, tant clàssiques com contemporànies. És innegable el mèrit d'aquests grups, que fan el paper d’autèntiques escoles d’art dramàtic i que han acabat nodrint el teatre català de bons professionals quan l’accés a les formacions en aquest camp eren més complexes.\nA part les representacions en els entorns propis, els grups participen i organitzen mostres i concursos, alguns de molta anomenada i tradició.\nL’organització d’aquests col·lectius se sol encabir en entitats sense ànim de lucre. Pot ser el mateix grup o una secció d’una entitat més àmplia, com ara ateneus, casals, centres cívics, etc. També, des de l’any 1985, disposen de la Federació de Grups de Teatre Amateurs de Catalunya.


Demon Tatoo celebra el seu 10è aniversari amb una festa — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / Demon Tatoo celebra el seu 10è aniversari amb una festa\nDemon Tatoo celebra el seu 10è aniversari amb una festa\nDiversos DJ, grups i artistes animaran la celebració prevista per aquest dissabte a la nit al complex La Murga. L'establiment de la Seu ha esdevingut un referent en el món dels tatuatges, amb desenes de premis i més de 2 milions de seguidors a Facebook\nCartell del 10è Aniversari de Demon Tatoo\nL'establiment Demon Tatoo, del carrer Major de la Seu d'Urgell, compleix el seu desè aniversari convertit en un referent dins del món dels tatuatges. Per celebrar-ho, aquest dissabte a la nit organitza una festa a la sala Paradise, al complex La Murga de la capital alturgellenca.\nLa vetllada inclourà música de diferents gèneres, amb les sessions dels DJ Pantani, Franki de Martino, Xuanlee, Al3, Daletek, Maluki i Ángel de Andrés, i les actuacions dels grups Por Tutatis, Inversus i Panic. Es dóna el cas que alguns dels artistes convidats són també clients de Demon. També hi haurà exhibicions de suspensió corporal, dansa i go-gos. A més a més, se sortejarà dos tatuatges valorats en 200 euros i un valorat en 400 euros. L'entrada anticipada es pot adquirir al preu de 14 euros.\nEn una entrevista a RàdioSeu, Dani Martos, creador de Demon Tatoo, ha agraït la confiança de molta gent en el seu treball, que va començar compaginant amb el seu antic ofici de fuster i obrint a determinades hores el seu local, ubicat a pocs metres de la Catedral. Amb el temps, els tatuatges s'han convertit en la seva dedicació exclusiva i ha sumat més de 60 premis en concursos d'arreu d'Europa.\nActualment els encàrrecs li arriben des de tot arreu, en algun cas de personatges coneguts. Una mostra del ressò que han adquirit els seus treballs és que el seu perfil de Facebook compta actualment amb més de 2,1 milions de seguidors, cosa que el converteix en un dels establiments amb més projecció de la Seu i del Pirineu a les xarxes socials.


Maria Teresa Ocaña serà la nova directora del MNAC\nL'actual directora del Museu Picasso de Barcelona, Maria Teresa Ocaña, serà la nova directora del Museu Nacional d'Art de Catalunya (MNAC), segons la decisió unànime del patronat del museu. El patronat del MNAC, en què estan representats la Generalitat, el Ministeri de Cultura i l'Ajuntament, ha estudiat en sessió extraordinària les divuit candidatures presentades a convocatòria internacional. Teresa Ocaña prendrà possessió del seu nou càrrec en uns dos mesos.\n06/03/2006 - 00.00 Actualitzat 06/03/2006 - 18.06\nDesprés de 23 anys dirigint el Museu Picasso de Barcelona, Maite Ocaña serà ara la nova directora del Museu Nacional d'Art de Catalunya, en substitució d'Eduard Carbonell, que va deixar el càrrec el 31 de desembre. El patronat del MNAC ha decidit aquest matí proposar Ocaña per dirigir el museu, i en els pròxims dies es reunirà la junta de museus de la Generalitat que haurà d'aprovar la decisió. Pel president del MNAC, Narcís Serra, Maite Ocaña és la persona més adient per dirigir el Museu Nacional d'Art de Catalunya.\nDe les divuit candidatures presentades al càrrec, onze són catalanes, tres de la resta de l'Estat, dues de nord-americanes, una de francesa i una de russa.


Notícia: El Banc de Sang busca a Blanes persones que hagin patit la COVID-19 per donar plasma als malalts\nEl Banc de Sang busca a Blanes persones que hagin patit la COVID-19 per donar plasma als malalts\nNoticia publicada a la web el 12/08/2020 10:59:23 AM\nAquesta setmana es fa la campanya de donació de sang i plasma a la Casa del Poble; dijous de 16 a 20 h i divendres de 10 a 14 h i de 16 a 20 h amb cita prèvia\nBlanes acull aquesta setmana la darrera campanya de donació de sang que tindrà lloc al 2020, que coincideix sempre amb la segona setmana del mes de desembre. En aquesta ocasió, però, es tractarà d’una campanya força especials, perquè no tan sols es restringirà a l’habitual recollida de sang pels voluntaris i voluntàries que hi acudeixin. El Banc de Sang està buscant persones que hagin passat la COVID-19 i vulguin donar plasma per als malalts que l’estan patint en aquests moments.\nDonació de Sang el passat 24 de Setembre a la Casa del Poble\nEl seu plasma és ric en anticossos contra el coronavirus, i pot ser un tractament efectiu pels actuals pacients. Per poder donar el plasma cal complir cinc requisits: tenir entre 18 i 65 anys i pesar més de 50 quilos; en el cas de les dones no haver estat embarassada; no haver estat transfós; haver superat la malaltia fa més de 28 dies i menys de 3 mesos; i tenir una prova diagnòstica que hagi confirmat la malaltia.\nDonació de Sang a la Casa del Poble dijous i divendres, 10 i 11 desembre\nLa campanya de donació de sang i plasma es farà aquesta setmana, els dies 10 i 11 de desembre. Dijous només serà a la tarda: a partir de les 16 h i fins les 20 h, mentre que l’endemà divendres es farà en horari partit al llarg de tota la jornada: al matí a partir de les 10 i fins les 2 del migdia, i a la tarda a partir de les 4 i fins les 8 del vespre.\nLes persones que vulguin participar-hi cal que contactin amb el Banc de Sang, a través de Meritxell Casacuberta per concertar cita prèvia, a través del correu electrònic mcasacuberta@bst.cat o trucant al 607 351 099. A més a més d’aquesta col·lecta especial, també s’està recollint plasma de persones que hagin superat la COVID-19 als principals hospitals de Catalunya. Per participar-hi, cal deixar les dades al web www.donarsang.gencat.cat/plasmacovid19.\nEls malalts que han superat la infecció pel coronavirus han fabricat anticossos, les defenses dirigides contra el virus. Aquests anticossos es troben en el plasma, i si s’administren a un malalt poden ajudar-lo a superar la infecció. El plasma que recull el Banc de Sang s’utilitza per a pacients en el marc de diferents estudis clínics per poder evidenciar que és un recurs terapèutic vàlid per superar la malaltia.\nLa donació de plasma es fa mitjançant un procediment que es coneix amb el nom de ‘plasmafèresis’. Te una duració de 45 minuts i permet obtenir només el plasma, mentre que les cèl·lules de la sang es retornen al donant. Val a dir que el Banc de Sang té una dilatada experiència en la pràctica de la plasmafèresis, i en aquest sentit cal recordar que l’any passat en va realitzar un total de 20.000.\nLa campanya de donació de sang i plasma que es farà aquesta setmana a Blanes l’ha organitzat el Banc de Sang i Teixits de Girona, la seu local de la Germandat de Donadors de Sang de Blanes, i l’Àrea de Salut i Qualitat de Vida de l’Ajuntament de Blanes. Com ha estat habitual des del passat mes de juny, quan va ser necessari acollir les donacions a la Casa del Poble per complir les mesures COVID, tothom ha de dur mascareta, es mantindran les preceptives distàncies de seguretat, i es mesurarà la temperatura a tothom a mesura que s’accedeixi al recinte.\nData de realització: 12/08/2020 | Data de la darrera actualització: 12/08/2020


Farah Rabat Rabat Marroc - Ofertes d'hotels amb els MILLORS DESCOMPTES EN LÍNIA\nPlace Sidi Makhlouf, Quartier Hassan, Rabat, Marroc, 10000 - Veure al mapa\nMés informació sobre Farah Rabat\nEl Golden Tulip Farah disposa de vista sobre el riu Bouregreg i és a prop del centre de la ciutat de Rabat i la torre de Hassan. Les seves instal·lacions inclouen un gimnàs, una piscina i un spa. Les habitacions disposen d'aire condicionat, TV per satèl·lit i accés a internet Wi-Fi, i tenen vista sobre la ciutat. A l'hotel hi ha 3 restaurants que serveixen una àmplia varietat de plats de la cuina internacional i la cuina italiana, així com especialitats marroquines. Als bars de l'hotel, els clients també poden gaudir d'una àmplia gamma de tes, cafès i còctels. El Golden Tulip Farah Rabat és a 10 km de l'aeroport de Rabat, i l'estació de tren és a 3 km de distància.\nComentaris d'Agoda (20)Comentaris de Booking.com (499)\nTots els tipus de viatgers (20)Viatger de Negocis (10)Parelles (7)Viatgers en solitari (3)\nMorad, Països Baixos\nComentat el 27 d'abril 2008\ndawood, Emirats Àrabs Units


Pàrquing a l'Aeroport Málaga-Costa del Sol-Luxu Parking - Aeropuerto\nAccés per N-348, 63, 29004 Málaga, España\nLuxu Aparcament brinda un servei VIP de pàrquing a l'Aeroport de Màlaga - Costa d'el sol amb servei de recollida i lliurament gratis, a més si la teva estada és superior a 2 dies tindràs un rentat gratis. Ràpid, segur i sense complicacions.\nEntrant a l'aeroport, seguiu les indicacions Sortides\nEl punt de trobada és a la Terminal 2 Sortides, després de la Terminal 3 (edifici envidriat), recorrent tota aquesta terminal, arriba automàticament a la Terminal 2, on just davant de l'Estanc un conductor qualificat estarà esperant-15 minuts abans de l'hora programada per recollir el seu vehicle.\nEn l'hora i data indicada per vostè, un conductor identificat clarament sostindrà un cartell quan entri per la Terminal 2. El procediment del lliurament només prengués uns minuts i pot començar el seu viatge sense estrès.\nL'estada del seu vehicle\nMentre estigui de viatge el seu vehicle està vigilat pel nostre personal de seguretat a les nostres instal·lacions amb vídeo alarma 24 hores a el dia.\nA la data de la seva arribada, tots els vols són seguits en pantalla, pel que podem donar una garantia que no hi hagi cap tipus espera i que no ens hagi de trucar a la seva arribada. Un conductor l'estarà esperant al mateix punt de trobada un cop aterrat el vol. Mostra'n menys\nEl punt de trobada és a la Terminal 2 Sortides, després de la Terminal 3 (edifici envidriat), recorrent tota aquesta terminal, arriba auto Mostra'n més\nDimensions màximes 6,0m x 2,5m. Alt 3,0m\nTots els pàrquings Málaga-Costa del Sol Luxu Parking - Aeropuerto


El Franki ha estat traslladat a la presó de Brians\nFa aproximadament a quarts de tres d'avui el pres polític Francesc Argemí, congut per Franki, ha estat traslladat de la Model a Brians 2., a la població de Sant Esteve Ses Rovires (prop de Martorell). D'aquesta manera, el Franki passa estar empresonat a un penal, i no a un centre per a presos preventius, com és el cas de la Model de Barcelona. Així i tot, el fet que l'hagin traslladat a una presó apartada del nucli urbà i de major seguretat també apunten a la incomoditat que han provocat les mobilitzacions d'ahir, així com les que es preveuen pròximament.\n29/04/2008 16:34 Política\nEl canvi de presó, malgrat que l'acosta geogràficament al seu entorn social (el de Terrassa), podria implicar un greuge afegit a la seva situació d'empresonament. La presó de Brians és especialment coneguda pel tarannà militarista, dretà i coorporativiesta dels seus carcellers. Durant els darrers anys va sortir a la llum pública diverses denúncies de maltractament als presos, així com altres vulneracions dels seus dret i notícies sobre la corrupció del funcionariat d'aquest centre penitenciari.\nD'altra banda, avui ha aparegut una nova web de suport al Franki: www.llibertatfranki.org, que tot i que encara no ha estat complementada amb continguts escrits inclou la fotografia que se li va realitzar dins de la presó . La web espera dinamitzar el suport a aquest respresaliat terrassenc, i s'afegeix a la suma de mostres de solidaritat que s'han realitzat des de la xarxa, un precedent de la qual ha estat el monogràfic realitzat des d'ahir a Kaosenlared sobre la detenció de veí de Terrassa.


2 min. Es Mercadal 28/02/2020 16:32\n651x366 El batle del Mercadal i el conseller balear Marc Pons han anunciat aquesta setmana la recuperació pública dels habitatges. / ARA BALEARS El batle del Mercadal i el conseller balear Marc Pons han anunciat aquesta setmana la recuperació pública dels habitatges. / ARA BALEARS\nLa família de Fèlix Millet ha pagat des dels anys cinquanta un cànon anual en concepte de concessió administrativa, per les tres propietats a primera línia de Fornells, de 3,76 euros anuals, segons han confirmat a l’ARA Balears fonts de Ports IB. Amb l’entrada en vigor de la Llei de costes del 1988, les concessions en el domini públic maritimoterrestre van deixar de ser perpètues per disposar d’un termini màxim de 30 anys, període que expirà el 29 de juliol de 2018.\nEl director general de Ports Illes Balears, Xavier Ramis, ha titllat els 3,76 euros anuals de cànon que pagava l’expresident del Palau de la Música Catalana de quantitat “irrisòria”. De tota manera, cal dir que la principal causa que explica aquest fet és que des de la instauració de la normativa la tarifa no s’ha actualitzat. “ Són concessions estatals molt antigues que s’atorgaven indefinidament, però gràcies a la Llei de costes es va posar fi a aquest privilegi”, ha destacat Ramis.


Cançons que van canviar el món\nDates 14 de juny de 2013, a les 21.30 h;\n28 i 29 de novembre de 2013, a les 21.00 h;\n11 d'abril de 2014, a les 21.00 h\nLloc Centre Artesà Tradicionàrius (juny i novembre 2013)\nTeatre Núria Espert de Sant Andreu de la Barca (abril 2014)\nPiano Marc Garcia Rami\nActors Clara Manyós\nDisseny cartell Ton Sant\nVestuari Elena Pascual\n1. This land is your land Woody Guthrie, 1940\n2. La mauvaise réputation Georges Brassens, 1952\n3. Duerme negrito Tradicional - Atahualpa Yupanqui, 1952\n4. Where have all the flowers gone? Pete Seeger, 1961\n5. The cruel war Peter, Paul and Mary, 1962\n6. The times they are a-changin' Bob Dylan, 1964\n7. California dreamin' The Mamas and the Papas, 1965\n8. Scarborough fair/Canticle Simon and Garfunkel, 1966\n9. Le temps de vivre Georges Moustaki, 1969\n10. Te recuerdo Amanda Víctor Jara, 1969\n11. Imagine John Lennon, 1971\n12. You've got a friend Carole King, 1971\n13. Killing me softly with his song Roberta Flack, 1973\n14. Hallelujah Leonard Cohen, 1984\n15. Tears in heaven Eric Clapton, 1991\nParlem d’una època que va ser nostra. La primavera de la nostra vida. Els joves dels 60 i 70 despertàvem a ritme de cançons del llarg son gris i trist dels nostres pares. D’arreu ens arribaven veus que encara no coneixíem, amb idees trencadores, amb il·lusions de canvi de ritme i colors que encomanaven felicitat i feien somniar un món nou. El món estava canviant a occident, i a Catalunya l’onada va arribar amb força. Des de França, Estats Units, Anglaterra i Sud-amèrica ens arribaven idees, sentiments i conceptes que esdevindrien ideals i models a seguir. Quantes cançons ens han fet sentir aquests ideals i ens han acostat a altres pobles i a realitats universals. Quantes cançons que es van traduir al català ara podríem considerar com a música popular a casa nostra. Cançons que van canviar el món. El moviment de la Nova Cançó és fill i alhora part activa d’aquest procés de canvi.\nEl concert d’avui vol ser un petit homenatge a aquella època que vam viure intensament, amb la ingenuïtat i la força de la joventut. A aquella època que, durant el període de més benestar, s’ha considerat comercialment passada de moda i antiquada sota l’epígraf de “kumbayanisme”, però que, oh sorpresa! ara reviscola amb força, i retorna per rescatar les idees, tan vives i permanents que contenien les seves cançons. La història és cíclica i els missatges d’aleshores són vàlids també avui. Hi ha temes que no moriran mai perquè són ja veritables himnes de la humanitat.\nImaginem que l’antibel·licisme, la pau, la llibertat individual, de raça, de sexe, d’idees, de nacionalitat, la llibertat dels pobles i les seves llengües i cultures, passin a ser objectius prioritaris dels governants de tots els països. Imaginem-ho, en som capaços?\nLa indústria musical i la tecnologia han evolucionat molt, estem ja en una altra dimensió, però les versions originals d’aquelles cançons i les veus dels seus cantautors continuen sent vigents en el món fonogràfic i les seves lletres, presents a tots els cançoners.\nEn el nostre repertori trobareu a faltar cantautors i grups molt importants en la història del folk i del pop-rock, en veritat cadascú podria fer la seva pròpia llista de preferits, però finalment n’hem fet una selecció a partir del material musical que hem trobat i de les línies que van influir d’una manera més directa en nosaltres: l’anglosaxona, la francesa i la sud-americana.\nPer a la coral no ha estat una experiència fàcil perquè el tractament musical, textual i rítmic del repertori s’allunya del nostre treball habitual. Però, ara que ja ha arribat l’hora de posar-lo en escena, estem molt contents d’haver iniciat aquesta aventura i ens hem esforçat per poder-la transmetre el millor que sabem.\nAgraïm la col·laboració del Marc Garcia, el nostre pianista, que ens ha facilitat molt la feina i ens ha transmès força i energia amb el seu acompanyament als assaigs, i als actors: la Clara, en Joan i en Gerard que, tot i el poc temps de què disposen, s’han brindat a compartir l’espectacle amb nosaltres amb tota la il·lusió.\nSi amb el nostre concert us podem fer sentir sensacions agradables i us transportem ni que sigui una mica a una època màgica, ens donarem per ben pagats.


“In vino veritas”, una mostra de set artistes a La Casa de la Paraula | Bonart\nExposicions Santa Coloma de Farners\n“In vino veritas”, una mostra de set artistes a La Casa de la Paraula\nLa Casa de la Paraula de Santa Coloma de Farners amb la col·laboració de Populart presenta l’exposició In vino veritas del 22 de desembre del 2013 a finals de gener del 2014. Es podrà veure l’obra de set artistes i es guadirà dels versos d’Omar Khayyam. In vino veritas, diu la sentència dels clàssics atribuïda a Plini el Vell. Una veritat que també es trobarà en l’obra que mostren aquests set artistes (Francesc Carbonell, José Luís Castaño, Javier Garcés, José María Guerrero Medina, Vicenç Huedo, Assumpció Mateu i Gonzalo Tabuenca).\nIndiscutiblement, un dels productes constitutius de la identitat de Catalunya de poble mediterrani és el vi. Indispensable a la major part de les nostres taules, presenta una ampla varietat de registres: des de l’humil vi de cada dia al més sofisticat elixir, fruit del treball dels enòlegs, el pas del temps, la qualitat dels raïms i una infinitat de variables, moltes de les quals incontrolables, afortunadament. Però sempre, amb aquest esperit propi, més o menys sofisticat, que li confereix el poder de trastornar els humans, transportant-nos a altres estats de consciència, modificant la percepció dels nostres sentits, intervenint les nostres capacitats comunicatives. Diu la saviesa popular que només els nens i els beguts diuen sempre la veritat (in vino veritas).\nEls clàssics grecollatins ja es van veure obligats a inventar un déu, Dionís (Bacus en grec antic), per a què presidís adequadament tota la fenomenologia i l’ampla i complexa casuística derivada del fruit dels ceps. Una beguda discreta per la seva familiar quotidianitat, però alhora un elixir sobrenatural, sí, fins al punt de ser escollit pel Fill de Déu com a producte a partir del qual transsubstanciar la pròpia sang.\nDes dels inicis dels temps i al llarg de tota la seva història, el vi ha estat un fidel i inseparable company del món de l’art. Una història -la de l’Art- plena d’anècdotes, esdeveniments i històries de vida d’artistes en les quals l’art i el vi es fonen en quelcom més que un maridatge: en una simbiosi, per bé o per mal inseparable, però generadora sovint d’obres mestres. Vi que a vegades esdevé mèdium en la tasca creativa, ajudant a obrir portes i cadenats que es resisteixen. Vi que massa sovint és l’únic amic i el company insubornable de l’artista. Especialment en aquelles matinades en què la soledat i el buit s’ensenyoreixen del taller, de les mans, de les mirades i dels pensaments.\nUna obra madura -cap d’ells és un principiant- i sòlida. Fruit d’anys de destil·lació de l’existència en soledat, mitjançant aproximacions ètiques i estètiques. Una obra que pretén, i a vegades aconsegueix, fer-nos visible l’invisible.\nA la imatge, detall d’una obra d’Assumpció Mateu.\nEtiquetes: Assumpció Mateu · Francesc Carbonell · Gonzalo Tabuenca · Javier Garcés · José Luis Castaño · José María Guerrero Medina · La Casa de la Paraula · Vicenç Huedo


Crec que els de la meva generació, els anteriors i també no pocs posteriors, memoritzaren el nom d'Elcano en un segon nivell al de Cristòfor Colom. Aquest darrer, segurament sense proposar-s'ho, va demostrar a qui els varen finançar que les Índies es trobaven més enllà dels territoris americans que va descobrir, mentre que el primer va posar sobre la taula que no hi havia gaires explicacions possibles per entendre que si tu comences a navegar des de Cadis cap a l'oest, només pots tornar al mateix port des de l'est si la terra és rodona. De calaix ara, no tan senzill llavors, sobretot d'explicar.\nQuan he sentit i llegit allò del 90 aniversari del vaixell escola, he rescatat dels meus records la visita que vaig fer al vaixell escola, a Buenos Aires, el 1982. Treballava llavors a l'Agència Efe i, des que vaig arribar a l'Argentina, anava cada mes a recollir l'article que Don Claudio Sánchez Albornoz, historiador, ministre de la República i exiliat, em lliurava en mà a la seva casa-despatx-biblioteca del carrer Anchorena, al costat de l'avinguda de Santa Fe. Ho feia cada mes perquè ho poguéssim oferir als quatre vents de la cultura hispanoparlant. Eren els grans anys de Luis María Ansón com a president d'Efe.\nEm va trucar per telèfon i em va proposar que passés a buscar-lo a casa seva i aniríem junts a la recepció que l'ambaixada d'Espanya a l'Argentina -d'acord amb el capità del vaixell escola- oferia al port a última hora de la tarda. Allà hi vaig ser, com un clau.\nQuan vam baixar del cotxe i vam veure aquell vaixell que fou botat abans de la Segona República de la qual ell mateix va ser ministre, Don Claudio (89 anys) es va treure el barret d'ala ampla europea -no caribenya- i va deixar caure unes llàgrimes. Jo, trenta anys llavors, tractava de no oblidar res del que estava veient perquè era irrepetible.\nAquell personatge, humanista i polític, em portava més de cinquanta anys, però semblava que la repetició de les nostres trobades, la confiança i el bon rotllo, com ara en diem, havien llimat una mica les diferències de temps viscudes. Però no, estava acompanyant un personatge que no era qualsevol cosa. I així va ser, perquè quan vam arribar a l'arrencada de la passarel·la del vaixell, Don Claudio es va posar la mà a la butxaca i va treure un generós mocador per repassar-se el nas i, de passada, les llàgrimes que no aconseguia dissimular. Després va agafar el seu barret, se'l va col·locar sobre el cor i va fer una molt discreta reverència a aquella bandera de la qual, des de la seva condició de republicà, havia estat enemic ideològic arran de la guerra civil.\nSánchez Albornoz, fins a la seva marxa a l'exili, va ser un defensor de la República des de postures pròpies dels homes il·lustrats, sense estridències que no li feien cap falta perquè havia dedicat la seva vida a la història, cosa que se li notava.\nL'últim record que tinc d'ell, ja que poc després va tornar a Espanya i es va instal·lar a Àvila, va ser una carta manuscrita, que tinc per algun lloc, en la qual, comentant la meva inquietud per l'interminable infern del terrorisme a la meva terra, em deia que potser caldria pensar que els bascos, en el fons, érem "bàrbars sense romanitzar". Segur que m'ho deia des de la seva llarga visió del que ha viscut i protagonitzat... podria ser que tingués raó, cosa que implicava que l'assumpte no tenia altre remei que deixar passar el temps, com així ha estat almenys per deixar de viure en el sobresalt i sobretot perquè parlava una persona que havia dedicat la seva vida a la història, exercit com a catedràtic a Barcelona, Valladolid i Madrid, abans de ficar-se en les aigüeres de la política que el va portar, molts anys després, a exercir la presidència de la República a l'exili, des de l'Argentina, entre 1962 i 1970.\nAvui tindria 124 anys i no sé com s'ho faria per ocupar-se dels problemes domèstics d'aquella Espanya que ell estimava, dos segles després del seu naixement a Àvila, com santa Teresa, tot i que les seves biografies fossin ben diferents, tot i que potser no el seu gran cap.\n"Què hauria pensat sobre el que passa ara a Catalunya ?", m'he preguntat, en ocasions, en els últims anys. "Quin és el nostre problema?"\nPot el lector buscar a través de Google i veure de quina manera Don Claudio valorava el paper històric i cultural de Catalunya en la globalitat d'Espanya. Jo no vull seleccionar perquè les epidermis estan molt sensibles, però en qualsevol cas l'assumpte no va de bàrbars, perquè per aquestes terres han passat molts segles i moltes gents, no només les que avui fan més soroll.\nMés en aquest número: « Gihadistes: plantar cara a la por El retrat com a expressió artística »


Cerca hotels a prop de Skitz\nPopular ara mateix a Hong Kong Més venut Novotel Century Hong Kong No. 238 Jaffe Road Queen Superior reservada fa 2 minuts, 6 segons\nB P International No.8 Austin Road Habitació Doble - 1 Llit Gran o 2 Llits Individuals amb Vista sobre la Ciutat reservada fa 3 minuts, 26 segons\nAuberge Discovery Bay Hong Kong 88 Siena Avenue Habitació Doble - 1 Llit Extragran o 2 Llits Individuals amb Vista sobre l'Oceà reservada fa 4 minuts, 3 segons\nFashion Hotel 123 Tung Choi Street Habitació King Superior reservada fa 5 minuts, 45 segons\nPanda's Hostel - Hot Dog Bus (Reception @ Flat 3A, Comfort Building, No. 88 Nathan Road) Flat C, 5/F, Majestic House, No. 80 Nathan Road, Habitació amb vista al parc reservada fa 6 minuts\nLlocs com Skitz atreuen viatgers a Hong Kong. Trobi baixíssimes tarifes només a Agoda.com quan reservi hotels a prop de Entreteniments. Es pot trobar una varietat d'hotels a prop de Skitz, com Hong Kong Kings Hotel i Grand Hyatt Hong Kong. El formulari segur de reserver online d'Agoda.com ofereiex una manera simple de reserves d'allotjament a prop de Skitz. La nostra pàgina de ciutat de Hong Kong incorpora eines de recerca útils i ampla informació dels hotels que permet una recerca fàcil d'hotels. Amb més de 150,000 hotels per tot el món, és fàcil trobar hotels a Agoda.com prop de llocs d'interès com Skitz.\nHotels a prop de Skitz el més proper\nEls millors hotels prop de Skitz


Professionals del sector de la discapacitat assisteixen a la II Jornada Tècnica en Accessibilitat\nEl Centre per a l’Autonomia Personal MIFAS Girona (SIRIUS) ha acollit avui la II Jornada Tècnica en Accessibilitat organitzada per Grup MIFAS i Válida sin barreras, en la que hi ha assistit prop de vint-i-cinc professionals del sector de la discapacitat.\nGemma Oliver, terapeuta ocupacional de l’entitat ha obert la jornada explicant quins serveis s’ofereixen des del SIRIUS MIFAS, centre de referència de la demarcació de Girona que promou l’autonomia personal, la millora de l’accessibilitat i que afavoreix la integració social de les persones amb diversitat funcional de totes les edats. Oliver ha remarcat la necessitat d’eliminar les barreres arquitectòniques per tal que les persones amb mobilitat reduïda puguin accedir a qualsevol lloc.\nEn acabat, Albert Vila, director de Válida sin barreras, empresa especialitzada en accessibilitat per a persones grans, amb mobilitat reduïda o discapacitat ha presentat les darreres novetats en accessibilitat i elevació vertical així com diferents ajuts tècnics que milloren la qualitat de vida de les persones amb diversitat funcional. Alguns dels productes que s’han presentat han estat la cadira de rodes elèctrica Zinger, una cadira ultracomptacta, plegable i lleugera ideal per a espais reduïts, la cadira elevadora per a emergències, Raizer i la cadira de rodes Segway Genny, un vehicle similiar a un Segway on la persona usuària pot asseure’s i controlar-lo amb el moviment de la columna vertebral.\nFinalment, els assistents han pogut provar els diferents ajuts tècnics i resoldre tot tipus de qüestions relacionades amb aquests productes i en temes relacionats amb el sector de la discapacitat.


Esplai Esparver: de febrer 2016\nEns sap greu comunicar-vos que la sortida a la neu ha estat anul·lada per falta de neu.\nHem fet el possible per mirar zones i llocs alternatius a on poder anar, però o eren zones massa llunyanes, fora del país, o bé era obligatori pagar forfait (per infant) per fer ús de la zona de trineus en segons quines pistes d'ski.\nDe cara l'any que ve, vista l'experiència d'aquest any, valorarem com afrontar aquest tipus de sortida catalogada com a "imprevisible".\nDe moment us podem assegurar, això sí, que després de valorar-ho amb l'equip de monitors/es, dissabte que ve 27 de febrer realitzarem esplai habitual de 16h a 19h a l'Esplai Esparver.\n*Els pagaments realitzats de la sortida seran retornats a totes les famílies al passar per secretaria.\nMoltíssimes gràcies!!! I saluuut!!\nVetllem per moltes sortides més; perquè la pluja i la neu torni a recaure sobre els nostres caps i clatells; i sobretot vetllem per aquelles vides que viuen les pitjors conseqüències del canvi climàtic.\nL'equip de monitors/es de l'Esplai Esparver\nEstimats Esparvers i Esparveres,\nUs recordem que tal i com indica el calendari, el dissabte dia 20 no es realitzarà esplai.\nCom ja sabeu, estem a l'espera de saber si hi haurà neu al Port del Compte (zona del Golf) per poder realitzar la sortida prevista. El dilluns 22 de febrer us informarem si la sortida es tira endavant o bé malhauradament l'hem d'acabar anul.lant.\nUna abraçada de gegaaant!!\nL'equip de monos i mones de l'Esplai Esparver.\nCap de setmana 13/14 febrer: Sortida de dos dies\nPetits i Mitjans agafarem l'autobús fins a Castellar del Vallès i grans i joves anirem amb tren fins a St Celoni.\nUs esperem a tots i totes amb moltes ganes de\npassar-vos-ho d’allò més bé!!!\nBon dia famílies!! Ens sap greu comunicar-vos que...\nEstimats Esparvers i Esparveres, Dissabte 20 feb...\nCap de setmana 13/14 febrer: Sortida de dos dies U...


El raconet de les ciències » Unitat 7. La història del nostre planeta\nSón molts els organismes que comparteixen aquest planeta amb nosaltres, des d’organismes microscopics com els bacteris, els protozous algunes algues i fongs unicel·lulars fins a aquells organismes que veiem a ull nu com els vertebrats o invertebrats. Una diversitat fascinant que troba el seu origen en l’evolució. Però quins esdeveniments van donar lloc a l’origen de la vida al planeta Terra? Aquesta és una història encara amb un bon nombre d’aspectes foscos i desconeguts, però, en qualsevol cas, una història fascinanat.\n1. Com es pot saber quin aspecte tenien els animals extingits?\n2. Podem saber l’edat de la Terra?\n3. Saps que era el Preccambrià?\nL’any 1795 James Hutton, geòleg, va publicar el llibre Teoria de la Terra on defensava que l’edat del nostre planeta calia mesurar-la en centenars o potser milers de milions d’anys.\nCharles Lyell, un altre geòleg, després de llegir el llibre de Hutton va escriure Principis de geologia una obra on recopilava, ampliava i explicava les idees de Hutton, aportan-hi resultats d’investigacions pròpies i va desenvolupar dues idees:\nActualisme: “el present és la clau del passat”\nUniformitarisme: “els processos geològics com l’erosió o l’aixecament dels relleus actuen durant llarguíssims períodes de temps”\nLa reconstrucció de la història evolutiva de la Terra i de les diverses espècies d’organismes que hi vivim no hauria estat possible sense l’elaboració d’una escala de temps precisa, l’escala cronoestratigràfica, i el desenvolupament i l’aplicació de mètodes de datació.\nLa geocronologia és el conjunt de tècniques que permeten mesurar el temps geològic.\nGeocronologia absoluta: permet atribuir una edat concreta a un material.\nMètode radiomètric: La datació radiomètrica calcula l’edat d’un material basant-se en els percentatges de l’element inicial i de\nl’element resultant d’una desintegració. La desintegració de la meitat dels àtoms radioactius que hi ha en una mostra té lloc en un\nperíode fix de temps, anomenat període de semidesintegració o període de vida mitjana.\nex: C-14, K-40, U-238\nGeocronologia relativa: permet comparar dos o més processos i ordenar-los segons la seva antiguitat.\nPrincipi de correlació faunística: si dos estrats presenten el mateix fòssil característic, pertanyen al mateix interval temporal.\nPrincipi de superposició dels estrats: en una sèrie estratigràfica els estrats superiors són més moderns que els inferiors.\nPrincipi de superposició dels processos geològics: Un procés geològic sempre és posterior als materials als quals afecta i\nanterior als materials als quals no afecta i als processos que l’afecten a ell.\nEl tiempo geológico: cronología y métodos de datación (Animaciones)\nAmbientes y procesos sedimentarios: una introducción\nDisconformidades estratigráficas: formación\nEstratificación cruzada: cómo se forma (animación)\nPaleocanales: cómo se forman (animación)\nRegresión y transgresión marinas: conceptos básicos (Animación)\nTransgresiones y regresiones marinas (animación)\nColumna estratigráfica: ejemplo gráfico (Gran Cañón del Colorado)\nUn fòssil és qualsevol resta d’un ésser viu o de la seva activitat que queda conservada a les roques. La fossilització és un procés de mineralització.\nLos fósiles y el proceso de fosilización (Animaciones)\nL’escala del temps geològic\nEl descobriment de la radioactivitat va permetre durant el segle XX fer càlculs cada vegada més precisos sobre l’edat de la Terra, i per a subdividir els 4500 milions d’anys d’edat del nostre planeta s’estudia les roques segons criteris geoquímics, biològics i estratigràfics.\nTabla de los tiempos geológicos (simplificada)\nMapas geológicos: cómo se hacen\nMapas geológicos: elementos integrantes\nRocas frecuentes en Cataluña\nFósiles frecuentes en Cataluña\nMapas geológicos: catálogo de Cataluña\nHistoria geológica: bloque-diagrama (Animación)\nRecord of time Flashcards and crosswords\nLa historia de la terra Cidead\nHistoria de la Tierra y de la vida (Animaciones y recreaciones de las distintas épocas geológicas) Proyecto Biosfera\nThe history and the future of earth 1\nThe history and the future of earth 2\nThe history and the future of earth 4\nThe history and the future of earth 5\nThe history and the future of earth 6\nThe history and the future of earth 7\nThe history and the future of earth 8\nThe history and the future of earth 9\nThe history and the future of earth 10\nThe history and the future of earth 11\nThe history and the future of earth 12\nThe history and the future of earth 13\nThe history and the future of earth 14


Arriba ‘Som d’Oscars’, la música dels Oscars a Tarragona | Diari La República Checa\nArriba ‘Som d’Oscars’, la música dels Oscars a Tarragona\nMusicorum portaran la màgia dels Oscars a Tgna\nLes corals Musicorum, sota la direcció de Sònia Gatell i integrades per les veus infantils del Cor de la Nit, els joves de Som·night i els adults de Musicorum, presenten a Tarragona el seu espectacle ‘Som d’Oscar‘ que se celebrarà el pròxim dissabte 16 de novembre a les 18 hores, a l’Auditori de la Diputació.\nAquesta proposta musical es basa en un concert per a coral i piano, que se centra en el gènere del teatre musical i les bandes sonores, amb la gala dels premis Oscar com a gran fil conductor. Les peces que interpretaran les corals han estat guanyadores o nominades als Oscar en alguna edició.\n‘Som d’Oscar’ és un concert catalogat per a tots els membres de la família, que centra el repertori musical en grans pel·lícules del cinema com Annie, Chicago, La Sireneta, Mary Poppins, i en peces més noves d’El gran showman i una suite del film El Rei Lleó. Les corals estaran acompanyades al piano per Sergi Rodríguez.\npreviousAlgú voldrà evitar aquestes imatges?\nnextLa CUP demana que no es militaritzin els carrers el 10-N


El 69% dels turistes que vénen a Elx són nacionals - LOBLANC\nEl 69% dels turistes que vénen a Elx són nacionals\nDes que l’Oficina de Turisme d’Elx va reobrir el 15 de juny, s’ha atés a un total de 4337 persones. Durant el mes de juny es van registrar 566 visites, 1955 al juliol i 1816 a l’agost (dades recollides fins al 18 d’agost). Del total de visitants, 3003 resulten del turisme nacional, mentre que 1334 són estrangers.\nL’edil de Desenvolupament Turístic Carles Molina, ha destacat que “encara que les dades turístiques d’enguany no són comparables amb anys anteriors, ja que la situació és totalment diferent, cal destacar que aquests són positius i que el degoteig de turistes demandant informació sobre la nostra ciutat és constant”.\n“El turista espanyol, majoritàriament prové de la pròpia Comunitat Valenciana, Madrid, Catalunya i País Basc, mentre que els estrangers es desplacen quasi íntegrament des de França, seguits a gran distància de Bèlgica, Holanda, Alemanya i Regne Unit. Encara que també sorprén l’elevat nombre d’il·licitans i ilicatanas que visiten l’oficina per a obtindre informació sobre activitats culturals o d’oci”, ha afegit Molina.\nA pesar que enguany alguns atractius com el tren no es troben disponibles al públic, des del 3 d’agost sí que s’ofereix el servei de visites guiades, que havia estat suspés per motius de seguretat. Des de llavors, més d’un centenar de persones ja l’han gaudit. Les visites guiades comencen en l’Oficina de Turisme i durant el seu recorregut de 90 minuts, un guia oficial ensenya els llocs més emblemàtics de la ciutat. El tour es realitza tots els dies en horari d’11.30 i 17.00 de dilluns a dissabte i diumenges només hi ha un passe a les 11.30.\nD’aquesta manera, com en anteriors estius, es tracta de públic familiar que vol conéixer la ciutat i els seus recursos com són el Palmerar, museus, activitats per a famílies, oci, gastronomia, etc.\nQuant a les oficines de turisme situades a les platges (en Arenals del Sol i La Marina) aquest estiu estan obertes des de l’1 de juliol al 31 d’agost. A més en la web https://playas.cempol.es/#!/Principal/, els turistes poden comprovar en temps real, l’aforament i estat de la bandera a les platges d’Arenals Sud, Arenals Urbana, El Altet, El Carabassí, El Pinet, La Marina i El Rebollo.\nDavant la situació i per a reduir el risc de contagi per covid-19, tant en les oficines de turisme com en el servei de visites guiades s’han instal·lat mampares de seguretat, marcadors en el sòl per a indicar les distàncies establides, codis QR per a descàrrega de fullets i l’ús de gel hidroalcohólico és obligatori.\nAdrián Abril, guanyador deI IX Concurs de Cuina Creativa amb Granada Mollar\n50 anys de la Companyia Lírica Alacantina sobre l’escenari del Teatre Cervantes de Petrer\nFestes de Novelda amb un pregó que serà un espectacle de llum i so


Nosaltres també | Catalunya Religió\nPer Maria del Mar Albajar. Dm, 26/05/2020\nComencem la darrera setmana de maig amb ganes de prémer l’accelerador del desconfinament per recuperar trobades i activitats enyorades, amb por davant les noves possibilitats de contagi, patint la crua realitat econòmica que afecta a tanta gent i sofrint el dolor de les pèrdues i de tot el que hem viscut aquests darrers mesos. I enmig de tot això, amb el mes de maig acabem també el tradicional mes dedicat a Maria, la Mare de Déu.\nSembla que la tradició del mes de Maria podria tenir els seus orígens remots en el mes de maig que Grècia dedicava a Artemisa, la deessa de la fecunditat. O en el mes de maig que l’antiga Roma dedicava a Flora, la deessa de les flors i els jardins.\nEn el cristianisme, la devoció dels trenta dies de Maria va començar a l’època medieval, però no va ser fins el segle XVIII que aquests trenta dies es van començar a celebrar, en el nostre hemisferi nord, el mes de maig coincidint amb l’esplendor de la primavera.\nAquesta relació entre Maria i les deesses gregues i romanes m’ha fet pensar en punts de semblança i de diferència entre les tres. Les tres ens parlen de naixement i de nova vida. Artemisa, que era verge, era invocada com a comadrona i Flora era invocada com a símbol de l’eterna regeneració de la vegetació, el retorn de la primavera, la vida, que reneix després de l’hivern on tot sembla dormir o morir. Maria, pel seu compte, també es troba a l’origen d’una vida nova. Maria és mare de Jesús, fill que no és només el seu fill, sinó també el fill de Déu i alhora principi de la nova humanitat.\nHi ha, però, diferències importants. Les deesses eren criatures que pertanyien a l’Olimp, un món a part, al qual els humans no hi tenien accés. Els humans, l’únic que podien fer era procurar tenir els déus contents i quan ho necessitaven, demanar-los oracles i favors. Maria, en canvi, ella no té res a veure amb l’Olimp. Ella és una noia de Natzaret, un poble qualsevol de Galilea. I, per tant, tal com deia ja Sant Agustí, és un membre de l’església. O sigui, una de nosaltres.\nSi Maria és una de nosaltres, és possible preguntar-se si el que es diu de Maria es pot dir també de nosaltres. Una mística italiana estimada, Angela Volpini, diu que hi va haver una persona en tota la història que es va creure el que Déu diu des de sempre a tota la humanitat: que “és bona i bona de debò”, tal com ho trobem al Gènesi. Aquesta persona va ser Maria. Maria va creure que era “bona i bona de debò” (per això, diu Volpini, l’anomenem Immaculada) i, creient-ho, va actuar en conseqüència. I va donar a llum a Déu a la terra.\nSi és una de nosaltres, el que Maria ens diu és que nosaltres també podem, com ella, creure en la nostra pròpia bondat original, acollir l’amor de Déu per cadascuna de nosaltres i actuar en conseqüència. I fent això, en aquesta situació especialment complicada que estem vivint, en la senzillesa de les nostres decisions i dels nostres actes, grans o petits, podem nosaltres també donar vida a la nova humanitat i a encarnar Déu avui en el nostre món.\nVida Religiosa, Espiritualitat


Pere Audí presenta "Malanyet" al Celler Cooperatiu de Cornudella – Cornudellaweb / PrioratDigital / Segle21.cat 1998-2017\nCultura / Societat, Literatura\nPere Audí presenta "Malanyet" al Celler Cooperatiu de Cornudella\nTot seguit tindrà lloc la presentació del nous vins del celler, el Troies blanc i el Troies rosat, de la collita 2014\nDiumenge 19 d’abril a 2/4 d’1 del migdia tindrà lloc al Celler Cooperatiu de Cornudella de Montsant la presentació del llibre “Malanyet” (Edicions 1984), amb la presència del seu autor Pere Audí, i de Jaume Teixidó, director de l’Arxiu Comarcal del Priorat. L’acte tindrà lloc a la sala de tast del Celler Cooperatiu (planta baixa). En realitat, es tracta d’una activitat doble, donat que en acabar la presentació del llibre, es presentaran dos nous vins del celler, el Troies blanc i Troies rosat, corresponents a la collita 2014.\nMalanyet és el nom d’una barriada popular de Falset envoltada pels petits pobles de la comarca del Priorat com ara el Masroig, els Guiamets, el Molar, Marçà, Bellmunt o Capçanes. L’autor ens trasllada a aquestes terres al principi del segle XX, període històric que coincideix amb el moment de construcció del Celler Cooperatiu de Cornudella. La vida social, les peripècies polítiques i la seva relació amb el que passava al món s’expliquen amb una ironia molt pròpia de la gent senzilla que pren distància del drama de la seva vida i fa del viure el moment l’única manera de no amargar-se. La sang arriba al riu tal com, efectivament, passava aleshores. Els eufemismes no estaven al seu abast: hi havia amics i enemics irreconciliables. Els rics vivien molt bé; els de sota, força malament. De fet… com ara. Al llibre hi són tots: carlins, lligaires, anarquistes, el sometent, la guàrdia civil, jornalers, minyones, capellans i agitadors de tota mena.\nCada capítol té el nom d’un personatge protagonista i, a través dels seus ulls, veiem el que passava dia a dia. La majoria de les històries són fets documentats, tot i que la posada en escena és inventada.\nPere Audí ha explicat que «presentar el Malanyet és un plaer i fer-ho a Cornudella em fa il·lusió perquè Cornudella té cert protagonisme dintre de la novel·la. Un personatge real de la localitat em va servir d’inspiració. De fet, vaig intentar posar un mica de cada poble de la comarca i, encara que no ho vaig aconseguir del tot, la comarca, com un tot, entesa en sentit ampli, la seva història, el seu paisatge, la seva gent… són els veritables protagonistes de la narració».\nPere Audí Ferrer (Tortosa, 1956), és mestre a l’escola de Marçà i gran coneixedor i investigador de la història del Priorat. Autor de «El Porvenir 1916-1936: Vint anys de cooperativisme obrer a Falset» (2004), treball que va guanyar el mateix any el premi Jaume Ardèvol i Cabrer als Jocs Florals de Torroja del Priorat. L’any 2007 va publicar «Quan a Falset es construïen les escoles», i el 2010 «Cooperativistes, anarquistes i capellans al Priorat (1910-1923)», amb el que va tornar a guanyar l’any 2009 el premi Jaume Ardèvol i Cabrer. «Malanyet» (2013) és la seva primera obra de ficció. També és coautor de diversos llibres i ha escrit abundants articles sobre història, molts d’ells publicats en diferents mitjans prioratins amb els que col·labora, com la revista del Centre d’Estudis del Priorat ‘Lo Violí’ o PrioratDiari.cat, del qual és coordinador de la secció Històries del Priorat, títol homònim del blog de Pere Audí, amb el qual es va inspirar la secció del digital prioratí. PrioratDiari.cat ha publicat recentment una entrevista amb Pere Audí.\nPresentació de Troies blanc i Troies rosat\nA continuació de la presentació de “Malanyet”, el Celler Cooperatiu de Cornudella convida a tothom a l’acte de presentació del nou Troies blanc i rosat corresponent a la collita 2014.\nUn cop finalitzat el procés d’embotellament i etiquetatge, el Celler Cooperatiu de Cornudella de Montsant vol donar a conèixer públicament la nova anyada del seu vi jove per excel·lència, Les Troies, i és per això que oferirà un tast obert a tothom tant del blanc com del rosat. Aquesta ha estat una anyada difícil pel que fa a la meteorologia, fet que ha complicat molt les tasques a la vinya i ha donat molta feina al celler. Els vins resultants, molt interessants i complexes, compten amb notes minerals més destacades respecte a altres anys.\nEl tast anirà dirigit per l’enòleg del celler Òscar Usles, i anirà maridat amb una tapa-degustació. La presentació de la nova anyada tindrà lloc a la carretera, just davant de la porta de la botiga del celler. Les Troies blanc és un vi elaborat majoritàriament a partir de la varietat macabeu, amb l’aportació interessant de la varietat garnatxa roja i, sobretot, la local planta bona. És un vi ideal per acompanyar plats lleugers, aperitius, peixos i mariscs. Pel que fa a Les Troies rosat, és un vi elaborat a partir de les varietats autòctones garnatxa i carinyena, i és ideal per acompanyar amanides mixtes, xarcuteria, plats de pasta i pizzes.\nCarles X. Cabós 16 d'Abril de 2015 Celler Cooperatiu Cornudella, Cultura / Societat, Literatura, Malanyet, Pere Audí\nAnterior Entrada anterior: 'Els catalans de Guinea' d'Antoni d’Armengol, es presenta a Cornudella\nSegüent Entrada següent: El CTT Cornudella es juga l'ascens a la màxima categoria provincial